Fl-14 ta' Novembru 2016, il-Kunsill qabel unanimament dwar il- qabdiet totali permissibbli (TACs) u l- kwoti għall-istokkijiet tal-baħar fond fl-UE u fl-ilmijiet internazzjonali tal-Atlantiku tal-Grigal għall-2017 u l-2018 . L-istokkijiet ta' ħut ikkonċernati huma: il-klieb il-baħar tal-fond, iċ-ċinturin iswed, il-grenadier imnieħru tond, il-grenadier rasu raffa, il-fonsa ħamra, il-paġella ħamra u l-lipp abjad. Fid-dawl tal-vulnerabbiltà tal-ispeċijiet tal-baħar fond u sabiex jiġi evitat l-isfruttament żejjed tagħhom, il-Kunsill iddeċieda li jnaqqas it-TACs għall-biċċa l-kbira tal-istokkijiet. "Bid-deċiżjoni tagħna tal-lum għamilna aktar progress lejn il-ġestjoni sostenibbli tal-istokkijiet tal-baħar fond. Matul is-sentejn li ġejjin xi qabdiet ser ikollhom jonqsu sabiex jiġi żgurat li l-istokkijiet ikunu jistgħu jirriġeneraw u jiġu sfruttati b'mod sostenibbli fuq medda itwal ta' żmien. Dan huwa investiment essenzjali f'ibħra b'saħħithom u fil-futur tas-sajjieda tagħna" Is-Sinjura , Ministru għall-agrikoltura u l-iżvilupp rurali tas-Slovakkja u president tal-Kunsill Dettalji tal-ftehim finali Din ir-riżorsa bħalissa hi disponibbli biss bil-lingwa jew il-lingwi li ġejjin: Il-passi li jmiss Dan il-punt ser jiġi inkluż, wara l-finalizzazzjoni mill-ġuristi-lingwisti, għall-adozzjoni fil-parti "A" tal-aġenda tal-laqgħa tal-Kunsill li jmiss. Ir-regolament ser japplika mill-1 ta' Jannar 2017. Ir-regolament propost dwar l-opportunitajiet tas-sajd għal ċerti stokkijiet ta' ħut tal-baħar fond (il-link għall-proposta tal-Kummissjoni jinsab hawn taħt) jiffissa l-limitazzjonijiet tal-qbid għall-flotot tas-sajd tal-UE fir-rigward tal-ispeċijiet tal-baħar fond l-aktar importanti mil-lat kummerċjali fl-ilmijiet tal-Unjoni u dawk internazzjonali tal-Atlantiku tal-Grigal. L-istokkijiet tal-fond huma stokkijiet ta' ħut li jinqabdu f'ilmijiet 'il barra miż-żoni ewlenin tas-sajd ta' blatiet kontinentali. Dawn ikopru madwar 1% tal-ħut kollu li jinqabad fl-Atlantiku tal-Grigal. Is-sajd għall-ispeċijiet tal-fond ilu jiġi rregolat mill-UE mill-2003 permezz tal-qabdiet totali permissibbli (TACs) għal kull speċi u żona, u skont l-isforz massimu tas-sajd li jsir fil-Grigal tal-Atlantiku. L-opportunitajiet tas-sajd għall-ispeċijiet tal-baħar fond jiġu deċiżi kull sentejn abbażi ta' parir xjentifiku, f'konformità mar-regolament 1380/2013 dwar il-Politika Komuni tas-Sajd (PKS). Il-parir xjentifiku jingħata mill-Kunsill Internazzjonali għall-Esplorazzjoni tal-Baħar (ICES), li għadu kif ippubblika l-aħħar analiżi tiegħu tal-istat bijoloġiku tal-istokkijiet tal-baħar fond f'Ġunju 2016. Elementi minn din il-proposta huma bbażati wkoll fuq l-aħħar analiżi li l-Kumitat Xjentifiku, Tekniku u Ekonomiku għas-Sajd (STECF) wettaq f'Lulju 2016. Skont il-PKS riformata, l-opportunitajiet tas-sajd għandhom jiġu ffissati wkoll f'konformità mal-prinċipju ta' prekawzjoni u jkunu mmirati biex jiksbu lura u jżommu r-rendiment massimu sostenibbli (MSY). Skont l-artikolu 43(3) tat-Trattat dwar il-Funzjonament tal-Unjoni Ewropea (TFUE), huwa l-Kunsill li jrid jadotta l-miżuri dwar l-istabbiliment u l-allokazzjoni ta' opportunitajiet tas-sajd fil-qafas tal-PKS. Proposta għal Regolament li jistabbilixxi l-opportunitajiet tas-sajd għall-2017-18 għal ċerti stokkijiet tal-baħar fond L-iffissar ta' limiti u kwoti tal-qbid Ara l-paġna tal-laqgħa